# Úradný vestník C 112A/30.

| | ISSN 1977-1037 |
| --- | --- |
| Úradný vestník
  Európskej únie | C 112A |
| | |
| Slovenské vydanie | Informácie a oznámenia | Zväzok 5930. marca 2016 |

ISSN 1977-1037

Úradný vestník

Európskej únie

C 112A

Slovenské vydanie

Informácie a oznámenia

Zväzok 5930. marca 2016

---

| Číslo oznamu | Obsah | Strana |
| --- | --- | --- |
| | V   Oznamy |
| | ADMINISTRATÍVNE POSTUPY |
| | Súdny dvor Európskej únie |
| 2016/C 112A/01 | Výzva na podávanie prihlášok | 1 |

Číslo oznamu

Obsah

Strana

V   Oznamy

ADMINISTRATÍVNE POSTUPY

Súdny dvor Európskej únie

2016/C 112A/01

Výzva na podávanie prihlášok

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Súdny dvor Európskej únie

| 30.3.2016 | SK | Úradný vestník Európskej únie | CA 112/1 |
| --- | --- | --- | --- |

30.3.2016

SK

Úradný vestník Európskej únie

CA 112/1

---

VÝZVA NA PODÁVANIE PRIHLÁŠOK

(2016/C 112 A/01)

Pracovné miesto generálneho riaditeľa pre preklady (platové triedy AD 15 – AD 16) na Súdnom dvore Európskej únie je uvoľnené. Toto miesto sa obsadí na základe článku 29 ods. 2 Služobného poriadku úradníkov Európskej únie.

NÁPLŇ PRÁCE A POŽADOVANÉ PREDPOKLADY

Generálny riaditeľ pre preklady, ktorý podlieha tajomníkovi Súdneho dvora Európskej únie, riadi generálne riaditeľstvo pre preklady. Toto generálne riaditeľstvo (1) zaisťuje právne preklady Súdneho dvora Európskej únie. Prispieva k dodržiavaniu jazykového režimu súdov, ktoré sú súčasťou tejto inštitúcie, a to tak pokiaľ ide o vedenie konaní, ako aj uverejňovanie judikatúry. Táto služba sa skladá z približne 900 osôb, z toho viac než 600 právnikov lingvistov, pričom pri svojej činnosti využíva značný počet externých spolupracovníkov.

Úlohou generálneho riaditeľa pre preklady je riadiť a koordinovať činnosť riaditeľov a vedúcich jazykových oddelení a funkčných oddelení generálneho riaditeľstva. Pri plnení svojich funkcií efektívne spolupracuje s ostatnými generálnymi riaditeľmi a vedúcimi služieb inštitúcie.

Generálny riaditeľ musí mať schopnosť riadiť a koordinovať prácu rozsiahlej správnej jednotky. Musí mať veľký zmysel pre organizáciu a byť schopný prispôsobovať štruktúru generálneho riaditeľstva vývoju súdneho systému. Musí mať tiež veľký cit pre medziľudské vzťahy a schopnosť presvedčiť a motivovať svojich spolupracovníkov.

Riadenie služby musí byť vedené trvalou snahou o prispôsobovanie používaných metód potrebám sudcovskej činnosti a o zachovanie vysokej úrovne kvality prekladov a úsilím o dosiahnutie akéhokoľvek možného nárastu produktivity, najmä neustálym zlepšovaním organizácie práce a celoplošným využívaním nových technológií, o ktoré by mal generálny riaditeľ prejavovať veľký záujem, predovšetkým pokiaľ ide o otázky týkajúce sa počítačom podporovaných prekladov.

Generálny riaditeľ pre preklady musí byť štátnym príslušníkom jedného z členských štátov Európskej únie a vzhľadom na systém, v ktorom bude pracovať, musí mať ukončené úplné právnické vzdelanie osvedčené vysokoškolským diplomom.

Vyžadujú sa hlboké znalosti a najmenej desaťročná prax súvisiaca s obsadzovanou funkciou. Osobitne bude zohľadnená prax v riadení služby v oblasti právneho prekladu.

Vyžaduje sa výborná znalosť jedného úradného jazyka Európskej únie a veľmi dobrá znalosť ďalších dvoch úradných jazykov Únie. Vzhľadom na povahu služby musí preukázať dobrú znalosť angličtiny a francúzštiny.

PODÁVANIE PRIHLÁŠOK

Uchádzači o toto pracovné miesto musia doručiť prihlášky tajomníkovi Súdneho dvora Európskej únie výhradne elektronickou poštou na elektronickú adresu: DGT-DIR.GEN@curia.europa.eu najneskôr 29. apríla 2016. K prihláškam treba priložiť podrobný životopis a všetky ostatné vhodné dokumenty. Uchádzači musia k prihláške pripojiť tiež vyjadrenie v rozsahu maximálne piatich strán s opisom svojej predstavy o službe a uviesť skutočnosti, prečo sú podľa svojho názoru vhodným uchádzačom o obsadzované pracovné miesto.

---

(1)  Ďalšie informácie o Súdnom dvore Európskej únie, ako aj o generálnom riaditeľstve pre preklady nájdete na internetovej stránke inštitúcie (www.curia.europa.eu).

---